**PLAN AKTIVNOSTI ODBORA ZA OSIGURAVANJE I UNAPREĐIVANJE KVALITETE ODJELA ZA MATEMATIKU SVEUČILIŠTA U RIJECI**

**ZA 2022. GODINU**

**(prilog za 63. sjednicu Odbora za osiguravanje i unapređivanje kvalitete**

**Odjela za matematiku Sveučilišta u Rijeci)**

Glavnina aktivnosti Odbora planiranih za 2022. godinu vezana je uz procedure provođenja unutarnje prosudbe sustava osiguravanja kvalitete na Odjelu za matematiku Sveučilišta u Rijeci, opisane u Priručniku za kvalitetu studiranja Odjela za matematiku Sveučilišta u Rijeci i Dopuni Priručniku za kvalitetu studiranja Odjela za matematiku Sveučilišta u Rijeci. Za provođenje pojedinih aktivnosti bit će zaduženi članovi Odbora. Također, akivnosti Odbora bit će usmjerene na promišljanje o poboljšanju postojećih te uvođenje novih procedura za osiguravanje kvalitete na Odjelu.

**Analiza podataka o broju nastavnika i studenata** provodi se svake godine i planira se njezino provođenje početkom ljetnog semestra akademske godine 2021./2022.

**Analiza međunarodne suradnje i mobilnosti nastavnika i studenata** je procedura koja se provodi svake godine. Planira se provesti u listopadu 2022. godine za akademsku godinu 2021./2022.

**Analiza prolaznosti** u oba semestra akademske godine 2021./2022. planira se provesti u studenom 2022. godine. Nakon svakog semestra planira se provesti i **analizirati studentsku evaluaciju nastave**.

Za ožujak 2022. planira se provedba **analize ankete o razlozima ispisa sa studija** **Odjela** u 2021. godini.

U suradnji s Centrom za osiguravanje i unapređivanje kvalitete, tijekom rujna i listopada provest će se **anketa o zadovoljstvu studiranjem na Odjelu za matematiku**, koja će se analizirati.

Tijekom 2022. godine Odbor će nastaviti raditi na poboljšavanju nekih svojih aktivnosti te se tako planira raditi na:

* Povećanju aktivnosti Odbora u smislu iznošenja prijedloga Upravi Odjela na temelju provedenih analiza.
* Motiviranju studenata za veću izlaznost na studentsku evaluaciju nastave.
* Razvoju procedure za suradničku procjenu nastave**.**

Tijekom 2022. godine Odbor će obavljati i ostale tekuće poslove vezane uz osiguravanje i unapređivanje kvalitete na Odjelu za matematiku Sveučilišta u Rijeci. Nastojat će među djelatnicima Odjela i studentima širiti svijest o kulturi kvaltitete te će svojim radom nastojati doprinositi povećanju kvalitete djelatnosti na Odjelu.

Voditeljica Odbora doc. dr. sc. Ana Jurasić i u 2022. godini će izvještavati Odbor o svim temama o kojima se raspravljalo na sjednicama Odbora za kvalitetu Sveučilišta u Rijeci.